Kontak webmeester © 2012 NGK Sinode Wes-Transvaal Datum
opgedateer: 24 April 2013 Pitkos
Have fun: When you are truly having fun in your work, creativity flows freely - John C. Maxwell
Kry dit hier… alles oor:
ALLES OOR SINODE (BELHAR)
Hier kan jy sien wat alles op die sinodesitting bespreek en besluit is. SKLAS verslag oor Belhar - laai afBesprekings en besluite tydens Sinodesitting: klik op die lees-verder-knoppie
Om naamlys te sien:
Voeg jou naam by - stuur epos aan ds.noel@ngk-wtvl.org.za
Ons lewe na Pinkster
Nou ja, daar het Pinkster vir 2013 ook weer gekom en gegaan. Ek hoop die IMPAK van Pinksteryd in julle gemeente was ook groot en dat julle die
positiewe gevolge van die wonderlike tyd nou vorentoe sal belewe. Lees verder
Hierdie deel is nog onder konstruksie. Dit is die ruimte waar die taakspanne van
die sinode, wanneer hul met hul werksaamhede begin, hul vordering kan rapporteer
en almal op hoogte van sake kan hou. Hou dus hierdie spasie dop!
Wat is alles nuut?
Knoop hierdie datums
6 - 10 Oktober 2013 in Port Elizabeth.
17-19 September 2013 Jy kan die nuwe WESVONK lees by NuusWie werk nou eintlik vir wie? - lees by ArtikelsThree Keys to Sermon Length - lees by ArtikelsHoekom so kwaad vir die kerk? - lees by ArtikelsPreaching to Promote Life Together - lees by ArtikelsHoe om... Liefde aan 'n alzheimer-lyer te betoon - lees by Artikels
Welkom by die Sinode van Wes-Transvaal
Toe die Voortrekkers by die Vaalrivier gekom het, was daar ‘n kennisgewingbord: “Die
wat glo in ‘n mooier môre, trek oor!” Pas daarna het die wat oorgetrek het, in 1842
‘n gemeente van die NG Kerk in Potchefstroom gestig. Hieruit het die familie van
die Wes-Transvaalse Sinode gegroei – ‘n hegte familie wat vir mekaar en die wêreld
om hulle omgee. ‘n Familie wat oor die jare telkens nuwe, eietydse gestaltes aangeneem
het. ‘n Familie waaraan hierdie 21ste eeuse webwerf u wil voorstel.
Die sinode van Wes-Transvaal strek van Nietverdiend en Zeerust in die Noordweste
tot by Christiana in die Suidweste, van Roodepoort in die Noordooste tot Vanderbijlpark
in die Suidooste. Ter wille van beter bediening is die sinode in vier streke ingedeel,
naamlik Platteland, PotchKosh, Vaaldriehoek en die Wesrand. Daar is altesaam 16 ringe
in die sinode met 136 gemeentes in totaal, met interessante name soos onder andere
Coram Deo, Eerste Vesting, Kerk tussen die Mielielande, PUK-Kandelaar en Veranderde
Lewens. Saam vorm ons een groot familie wat iets van God se hart wil weergee in ons
omgee vir mekaar en die wêreld. Soek
positiewe gevolge van die wonderlike tyd nou vorentoe sal belewe. Wat het julle in die Pinkster geleer en belewe. Ek dink die gevaar is so groot vir
ons predikante wat elke dag met die Bybel besig is en veral in Pinkstertyd so baie
preke moes maak, dat ons met die Here kan besig raak asof Hy sommer net nog iemand
is wat ons bestudeer en uitsprake oor maak. Ek hoop dat jy iewers net weer met ootmoed
onder die indruk gekom het van die ontsaglike voorreg om in Sy diens te staan en
Sy heerlike Naam te mag verkondig. Ek wil graag vir jou ‘n aanhaling gee uit ‘n mooi klein boekie van Eric Schmitt;
“Oskar en die Pienk Tannie” Oskar is ‘n verhaal oor ‘n seuntjie wat kanker gekry
het en enkele dae oor het om te lewe. In die paar dae (amper soos Pinkster) ontmoet
hy die Here deur ‘n vriendelike verpleegster tannie. Sy leer hom om elke dag te
lewe asof dit 10 jaar in sy lewe is. Aan die einde skryf Oskar een oggend weer ‘n
briefie aan die Here en dit klink so: Liewe God Dankie dat jy gekom het. Jy het presies die regte oomblik gekies, want dit het nie
goed gegaan met my nie. Miskien het gister se brief jou seergemaak? Toe ek wakker word, het ek daaraan gedink dat ek negentig is. Ek het my kop na die
venster toe gedraai om na die sneeu te kyk. En net daar het ek aangevoel jy is op
pad. Dit was oggend. Ek was alleen op die aarde. Dit was so vroeg, die voëltjies
was nog nie wakker nie; selfs die nagsuster, Tannie van der Merwe, was seker besig
om 'n slapie te vang. Maar jy het probeer om die son te laat opkom. Jy het gesukkel, maar jy het nie opgegee
nie. Die lug het bleek geword. Jy het die ruimte vol wit, grys en blou geblaas. Jy
het die nag weggestoot, jy het die wêreld weer lewendig gemaak. Jy het aangehou.
Toe verstaan ek die verskil tussen jou en ons: Jy is die ou wat nie einde het nie,
die een wat nooit moeg word nie. Jy is altyd aan die werk. Nou is dit dag! En nou.is
dit nag! En nou is dit lente! En nou is dit winter! Jissie, jy het baie krag. Toe besef ek jy is hier. En dat jy jou geheim met my deel: Kyk elke dag na die wêreld
asof jy dit vir die eerste keer sien. Toe volg ek jou raad; ek het rêrig hard probeer. Vir die eerste keer het ek na die
lig gekyk, die kleure, die bome, die voëls, die diere. Ek het gevoel hoe die lug
in my neusgate my laat asemhaal. Ek het gehoor hoe die stemme al harder word, soos
in ‘n gewelfde katedraal. Ek was lewendig. Ek het skoon gebewe, so bly was ek.
Ek was bly om te lewe. Dit was wonderklik. Passievolle groete in Christus
Johan Brink Terug
NOG ONDER KONSTRUKSIE
Terence Cooke Potchefstroom 018 293 2890, 082 775 9570 Jurie Wessels Potchefstroom 018 2905235, 0832623774 Jakkie Swanepoel Hartebeestfontein 0712109538, 0184310876 Reinier Nel Klerksdorp 0835017302 Frik van Rensburg Stilfontein, CEF kinderbediening 082 804 1903 Noël Schreuder Roodepoort 011 768 3179, 082 899 8400 Prop Annalie Steenkamp Melodie, Hartebeespoort 082 712 6577 Ds Theo Kriek Parys 076 6515 308 Dr. Willem Saunderson Roodepoort 083 657 9828 Prop. Frikkie Heymans fredheymans54@gmail.com, 083 748 2440. Prop Willem Pelser Pretoria 083 276 5141 Prop Louis Ries Vaaldriehoek 0726194536, rieslouis@gmail.com Prop Santie Bothe-Smith Roodepoort santie.bothe@gmail.com, 082 566 0651. Buitengewone Sinode van Wes-Transvaal op 16 April 2013
Registrasie begin vanaf 07:30. Konstituering om 09:00.
Na die opening word daar in die eerste deel van die vergadering oor die INHOUD VAN
BELHAR praat. Ten aanvang gaan daar ‘n kort inleiding wees oor die geskiedenis (tydlyn) van die
Belydenis van Belhar en die NG Kerk in Wes-Transvaal. Daarna gaan daar tydens tafelgesprekke oor die Bybelse beginsels van Eenheid, Versoening,
Geregtigheid, Liefde en Vrede gepraat word. In die gesprekke moet daar by die vraag
uitgekom word oor hoe die Belydenis van Belhar ons oor hierdie onderwerpe kan help.
Na die tafelgesprekke word daar ‘n oop bespreking op die vloer toelaat oor die Belydenis
van Belhar. Dit is belangrik om te hoor wat lidmate se siening tans is. In die tweede deel van die vergadering word daar oor die STATUS VAN BELHAR gepraat.
Die gesprek sal ingelei word met ‘n mening uit eie geledere oor wanneer ‘n dokument
soos Belhar die status van ‘n belydenisskrif kry. Ook hier sal daar geleentheid vir tafelgesprekke wees. Daarna sal daar oop gesprek oor die status van Belhar wees.Daar is ook in dié verband ‘n beskrywingspunt van ons Regskommissie ontvang oor die
proses van belydenisvorming. Daar gaan ook ‘n beperkte tyd gewy word aan Kerkvereniging. ‘n Opvolgbeskrywingspunt is ontvang na aanleiding van die beskrywingspunt daaroor
wat by die vergadering van 2012 aanvaar is. Dit sal ook die vloer open om inligting oor die proses en aanverwante sake te hanteer.
Afronding van die vergadering
Teen die einde van die vergadering sal daar ook meer inligting gegee word oor korttermynplanne
in ons eie sinodale proses waaroor by Februarie se streeksbyeenkomste gesels is.
Daar sal ook stilstaan word by die locus standi in Wes-Transvaal. Daarna word daar rondom die Woord van mekaar afskeid geneem.
Terugvoer van die tafelgesprekke
As gelowiges glo ons dat God ons verander deur God se Woord en Gees. Om hiervan deel
te wees, vra geloofsonderskeiding. Daar is 5 geloofsonderskeidende vrae wat ons hiermee
help. Daar is aan tafel oor hierdie vyf vrae gepraat as deel van die gesprek oor
die inhoud van Belhar:
Wie is God?Wie is ons in Christus?Vir wie maak God ons ’n naaste?Hoe gebruik God ons in hierdie wêreld?Wat vra God nou van ons?
Die terugvoer hieroor is deur Johan Zaaiman saamgestel nav die gesprekke:
Ewig, Almagtig, Gans andere, Opperwese, Skepper, Heilig, Beskikker, Koning van koninkryk,
Alfa en Omega.Drie-enig, liefde, versoenende God, lewegewer.
Uitverkorenes, begenadigdes, herstelde beelddraers, nuwe mense, geredde sondaars,
heiliges, erfgename, liefdesgemeenskap.
Elkeen wat oor ons pad kom.Medegelowiges, ongelowiges, noodlydendes, man, vrou, kinders, kollegas, familie,
bure, vyande, ens.
4. Hoe gebruik God ons in hierdie wereld?
Gesindheid van Christus uit te dra, Christus se hande, voete, mond, hart te wees.Sy verteenwoordigers/ambassadeurs te wees, sout en lig te wees. Versoening, liefde en genade uit te leef, heelmakers te wees, deurbreek na die wêreld,
regmaak wat sonde breek.Kollektief en individueel te werk deur Gees, Bybel en hulpbronne.
Gehoorsaamheid, afhanklikheid, diensbaarheid. Gestuurdheid en vrug van Gees uitdra, versoening, respek en vrede, verskil te maak.Getuig oor God en so optree dat wêreld bely God is koning.Beveg (ook omgekeerde) rassisme.
Terugvoer oor die ander vrae wat bespreek is:
1. Hoe help Belhar ons in hierdie wêreld?
Belhar stel ons bekend aan die VGK se storie van seer en verwerping en help ons om
dit beter te verstaan.Belhar wys ons op wat die Woord en die Gees oor die nood in die wêreld sê en roep
ons op om wat verkeerd was, reg te stel en reg te hou. Belhar kan verdeeldheid veroorsaak, daarom help dit nie baie nie.Belhar bied nie iets nuuts wat ons nie reeds in ander belydenisskrifte, die Bybel
en die Kerk en Samelewing-dokument het nie.
2. Kan Belhar as belydenis help?
Nuwe verwoording van Bybelse waarhede veral t.o.v. die (on)regverdigheid van strukture.
Nuwe beklemtoning van: geregtigheid van God, versoening tussen God en mense en mense
onderling, sigbare kerklike eenheid, liefde en omgee vir die mense in nood. Belhar moet nie bydra tot skeuring nie, nie afgedwing word nie, maar dit roep ons
op om as geloofsgemeenskap saam te staan en te leef. 3. Hoe help Belhar ons in wêreld?
Wys uit dat daar ongeregtigheid is - help mekaar se konteks verstaan. Help met Orto-praxi.
Hierdie belydenis is verrassend meer aktueel as wat ons graag sou wou sien/glo.Dokument/belydenis gebore uit pyn – in mate voel ons nou hierdie pyn bv. ons kinders
kry nie werk nie.Het waarde as verklaring, maar nie as belydenisskrif nie. 4. Vrese oor Belhar
Indien goedkeur: lei tot kerkskeuring, wantroue.Indien nie goedkeur: verloor geloofwaardigheid, eenwording realiseer nie.Bang vir verandering en politieke en finansiële motiewe van VGK.Bang dat pad wat gevolg gaan word, gemanipuleer gaan wees.Verhouding met NG Kerk in Afrika moet nie benadeel word nie.
5. Status van Belhar
Gesprek neem te lank. Saak moet afgehandel word.Verskil oor of Belhar as ŉ verklaring of ŉ belydenis aanvaar moet word. Aanvaar Belhar omdat NG Kerk nie kan voortbestaan sonder die dogterkerke nie na aanleiding
van demografiese skuiwe en omdat dit andersins nie as wit kerk geloofwaardigheid
het nie.Ons moet met VGK saamwerk, na uitreik en deel van word.Belhar help om noodsaaklike antwoorde te gee op sosiale dilemmas en vraagstukke.Belhar is nie as ŉ gereformeerde belydenis getoets nie en het tyd en konteks uitgeleef.Belhar is verdelende dokument weens politieke konnotasie.
Kerk en lidmate kan seerkry in die proses.Het positiewe waarde as eietydse belydenis, maar onduidelik waar streep getrek moet
word met nuwe belydenisse.Kwessie van hoe taal met kerkvereniging hanteer gaan word, is onduidelik.Lidmate kan bedreig as kerklike eenheid gedwonge of verplig geskied..
BESLUITE WAT GOEDGEKEUR IS:
Beskrywingspunt vanaf die Regskommissie as beskrywingspunt aan die Algemene Sinode
in sitting in Oktober 2013
1 In erkentlikheid voor die Here en met die belange van almal wat ‘n hartgrondige
belang by die Belydenis van Belhar en kerkeenheid het, lê die Sinode van Wes-Transvaal
die volgende beskrywingspunte aan die Algemene Sinode voor:
Die Algemene Sinode besluit om sy besluit ivm Belhar naamlik:
“Die Algemene Sinode besluit om die Belydenis van Belhar op kerkordelike wyse deel
van die NG kerk se belydenisgrondslag te maak en dra dit aan die Moderamen op om
die nodige kerkordelike prosesse hiervoor in werking te stel.”
in revisie te neem om die volgende redes:
1.1 Die mandaat aan die Algemene Sinode in art 44.1 en 44.2 rondom belydeniswysiging
is na ons nederige mening nie nagekom en in werking gestel by die neem van hierdie
besluit nie. Dit blyk daarin dat twee derdes van elke sinode en twee derdes van
elke kerkraad nie ten gunste van belydeniswysiging besluit het alvorens die Algemene
Sinode bostaande besluit geneem het nie. 1.2 Na ons mening is die proses wat artikel 44 voorsien, in wese omgekeer, alhoewel
die besluit met ‘n oorweldigende meerderheid geneem is. 1.3 Die kerkordelike proses van ‘n belydenisskrif, word na ons mening, onnodig in
die gevaar gestel indien die prosedure voorgeskryf in art 44.1 en 44.2 nie nagekom
word deur die Algemene Sinode nie.
1.4 Nie-nakoming van die ingeboude verskansings in artikels 44.1 en 44.2 maak, na
ons beskeie mening, die mooi besluit van die Algemene Sinode nietig. Ons bely dat
heelwat van ons afgevaardigdes meegevoer was met die erns van die oomblik en nie
die volle implikasies van die nie-nakoming van artikel 44.1 en 44.2 op daardie oomblik
besef het nie. 1.5 Die proses vir die aanvaarding van ‘n belydenisskrif is so kosbaar vir Wes-Transvaal
Sinode dat die Sinode versoek dat die korrekte proses ingevolge artikel 44.1 en 44.2
van die Kerkorde gevolg word soos reeds vervat in die Algemene Sinode se besluit
van 2004. Ons insiens is slegs nodig die nakoming van 2004 se besluit wat volkome
in lyn met artikels 44.1 en 44.2 is. 2 Die Algemene Sinode neem die besluit in Reglement 21, paragraaf 6, vervat, in revisie
om die volgende redes:
2.1 Paragraaf 6 van reglement 21 poog, met alle respek, om artikel 44 enersyds te
omseil, en andersyds, om die prosedure vervat in artikel 44 te wysig deur ‘n stemming
deur lidmate in te bring terwyl art 44 slegs ‘n stemming deur kerkrade en sinodes
in die oog het. 2.2 Die voetnoot by artikel 44 wat verwys na paragraaf 6 van reglement 21, vertoon
‘n teenstrydigheid met die inhoud van art 44.1 deur kerkrade en lidmate op dieselfde
vlak te plaas. “44.1 Die wysiging van die Belydenis kan alleen geskied nadat elke sinode afsonderlik
met ’n tweederdemeerderheid en twee derdes van alle Kerkrade²º elk met ’n tweederdemeerderheid
ten gunste daarvan besluit het.
²ºVir die wyse waarop die besluit van kerkrade oor die verandering van die belydenisgrondslag
van die NG Kerk hanteer word ten einde die instemming en approbasie van ten minste
twee derdes van belydende lidmate van gemeentes met die besluit te verkry, vergelyk
die Reglement vir die Vermeerdering, Kombinering, Eenwording en Samesmelting van
Gemeentes, en die Vorming van ‘n Nuwe Kerkverband, punt 6.”
2.3 Die doel van verskanste artikels is, na ons mening, juis dat hulle nie op enige
ander wyse as op die wyse in die verskanste artikel voorgeskryf gewysig mag word
nie. 2.4 Die uitspraak van die Appèlhof in die saak van Nederduitse Gereformeerde Kerk
in Afrika (OVS) en ’n Ander teen die Verenigende Gereformeerde Kerk in Suider Afrika
1999 (2) SA 156 HHA en verdere bladsye is toepaslik, naamlik dat die kerkorde nie
deur ‘n sinode gewysig mag word sonder om aan die verskansings in die Kerkorde aandag
te gee nie. 2.5 Na ons nederige mening is reglement 21, paragraaf 6, nietig in die lig van die
nie-nakoming van art 44 se vereistes. 2.6 Ons versoek dus dat paragraaf 6 van reglement 21 sal verval. Beskrywingspunt: ’n eie model vir ’n verenigde kerkverband
Die sinode van Wes-Transvaal versoek dat die Algemene Sinode:
1. Die voorgestelde organiese eenheidsmodel moet herbesoek om ruimte te maak vir
’n model wat meer as net organiese kerkeenheid in vooruitsig stel. 2. Die Sinode van Wes-Transvaal versoek die Algemene Sinode om te besluit dat:
2.1 Streeksinodes, ringe en gemeentes hulle verantwoordelikheid ten opsigte van besluitneming
en bedieningstrukture in ’n nuwe kerkverband mag behou.
2.2 Die Algemene Sinode na kerkvereniging ’n sinode van sinodes sal bly.
2.3 Sinodes in so ’n nuwe kerkverband die keuse het om as ’n sinode te bly voortbestaan.
2.4 As deel van die vrywillige proses van kerkvereniging, gemeentes wat gereed
is, vry is om deel te word van die nuwe organiese eenheidsinodes en eenheidsringe.
Die Sinode erken die waarde van die belydenis van Belhar:
1. om in ons land onreg profeties te beveg,
2. asook die kosbaarheid van die Belydenis van Belhar vir die kerk wat dit opgestel
het en tans as belydenisskrif het.
Voorsteller: Henk Gous
Sekondant: Johan Zaaiman
Volg die verloop van die sinode is op Facebook by http://www.facebook.com/pages/NG-Sinode-Wes-Transvaal/363871167027473
UITLEG EN TOEPASSING VAN DIE BESLUIT VAN DIE ALGEMENE SINODE 2011 OM DIE BELYDENIS
VAN BELHAR DEEL TE MAAK VAN DIE NG KERK SE BELYDENISGRONDSLAG
Die Algemene Taakspan Regte het op 22 tot 24 April 2013 vergader en in terme van
Bepaling 3.1.1 van die Reglement vir die Algemene Taakspan Regte die volgende uitleg
en toepassing gegee van die besluit van die Algemene Sinode 2011 om die Belydenis
van Belhar deel te maak van die NG Kerk se belydenisgrondslag:
1. Die presiese bewoording van die Algemene Sinode 2011 se besluit is: “Die Algemene
Sinode besluit om die Belydenis van Belhar op kerkordelike wyse deel van die NG Kerk
se Belydenisgrondslag te maak en dra dit aan die Moderamen op om die nodige kerkordelike
prosesse hiervoor in werking te stel.”
2.1 Die besluit is voorafgegaan deur ’n ander besluit oor die Belydenis van Belhar,
geneem in verband met die voortgesette proses van kerkhereniging. Die Algemene Sinode
het die volgende as beleidstandpunt aanvaar: “5 Die Belydenis van Belhar (en Laudiumdeklarasie)
(a) ’n Groot deel van die gemeentes en lidmate van die NG Kerk weens ’n verskeidenheid
faktore nie die Belydenis van Belhar as vierde belydenis-skrif wil aanvaar nie. Dit
is baie belangrik dat ons oor al hierdie faktore sal praat sodat ons nie “by die
verlede stilstaan nie” (Jes 43:18), maar saam kan fokus op ons roeping vandag en
in die toekoms. Ons verbind onsself hiertoe (vgl AS Besluit 2004).
(b) hierdie verskille kan oorbrug word deur ’n deeglike studie te maak van Belhar
5.2 Soos ooreengekom met die Taakspan van die WBGK (nou die WGGK) is ons verbind
om dmv ’n gesamentlike taakspan met die VGKSA weer deeglik te besin oor hoe ons saam
in beide kerke met mekaar oor hierdie Belydenis kan praat.
5.3 Ons is steeds oortuig dat die wesenlike inhoud van die Belydenis van Belhar
(ons verbintenis aan die Bybelse getuienis oor God Drie-enig, oor die eenheid van
die kerk, oor geregtigheid en versoening) baie wyd aanvaar word (vgl AS besluit 1998).
5.4 Omdat die Belharbelydenis ’n belydenisskrif van een van die Familiekerke is,
stel ons voor dat dit as een van die belydenisskrifte in die herstelde kerkverband
opgeneem word. Dit impliseer nie dat alle gemeentes, predikante, kerkraadslede en
lidmate van die nuwe verband dit vanselfsprekend as belydenisskrif hoef te aanvaar
5.5 Die volgende formulering van die belydenisgrondslag (met inagneming van pt 5.4)
vir ’n herenigde kerk word aanvaar as basis vir onderhandeling met die familie van
1. Die leer wat die Kerk in ooreenstemming met die Woord van God bely, geskied in
gemeenskap met die belydenis van ons voorgeslagte soos dit verwoord is in
1.1 die Apostoliese Geloofsbelydenis, die Geloofsbelydenis van Nicea en die Geloofsbelydenis
van Athanasius waardeur die Kerk haar verbondenheid met die algemene christelike
Kerk uitdruk, en
1.2 die Heidelbergse Kategismus, die Nederlandse Geloofsbelydenis en die Dordtse
Leerreëls waardeur die Kerk haar verbondenheid met die gereformeerde tradisie uitdruk.
4. Die Kerk aanvaar dat die taak van die kerk in belydenisvorming nie afgehandel
is nie. In die toekoms mag veranderde omstandighede en ’n beter verstaan van die
Woord van God lei tot die aanvaarding van verdere belydenisskrifte of die wysiging
van bestaande belydenis-skrifte.”
2.2 Die voorafgaande besluit oor die Belydenis van Belhar, alhoewel in die konteks
van kerkhereniging geneem, het ’n definitiewe impak gehad op die besluit wat oor
die Belydenis van Belhar, ongeag kerkhereniging, geneem is. 2.3 Die Algemene Sinode het binne die bevoegdheid verleen in terme van Artikel 43.1
en 43.6 gehandel deur die besluit te neem om die Belydenis van Belhar op kerkordelike
wyse deel van die belydenisgrondslag van die NG Kerk te maak.
2.4 Die besluit van die Algemene Sinode om die Belydenis van Belhar op kerkordelike
wyse deel van die NG Kerk se belydenisgrondslag te maak, kan nie anders vertolk word
as ’n voorneme om die Belydenis van Belhar deel van die belydenisgrondslag te maak
nie. 2.5 Die besluit kan nie vertolk word losstaande van die besluit om, as deel van die
proses, ’n deeglike studie te doen van die historiese, teologiese en kontekstuele
relevansie van die Belhar Belydenis, ten einde die volgende algemene Sinodesitting
en alle kerkvergaderings te adviseer nie.
2.6 Die Algemene Sinode is nie in 2011 gevra om in terme van Artikel 44 van die Kerkorde
met ’n tweederdemeerderheid goed te keur dat die Belydenis van Belhar as ’n belydenisskrif
aanvaar word nie. Artikel 44.1 vereis ’n tweederdemeerderheid van elke sinode én
’n tweederde-meerderheid van twee derdes van alle kerkrade, alvorens die Algemene
Sinode in terme van Artikel 44.3 kan besluit om sy eie Kerkorde dienooreenkomstig
met ’n tweederdemeerderheid te wysig. Die kerkordelike proses vir die moontlike wysiging
van die belydenisgrondslag is hiermee aan die gang gesit. 2.7 Die Algemene Sinode het in terme van Artikel 44 ’n voorlopige besluit geneem
oor die wysiging van die Belydenis. Hierdie voorlopige besluit moet opgevolg word
met ’n formulering vir die voorgestelde wysiging van Artikel 1 van die Kerkorde,
wat nog deur die volgende Algemene Sinode met ’n tweederdemeerderheidstem goedgekeur
moet word. Hierdie voorstel moet daarna in terme van Artikel 44.1 vir die vereiste
tweederdemeerderheid goedkeuring aan sinodes en kerkrade voorgelê word. Eers nadat
hierdie goedkeuring van al die sinodes en tweederdes van die kerkrade met ’n tweederdemeerderheidstem
verkry is, kan die voorstel vir die wysiging van Artikel 1 finaal in terme van Artikel
44.3 deur die Algemene Sinode met ’n tweederdemeerderheid goedgekeur word.
2.8 Die besluit om die Belydenis van Belhar op kerkordelike wyse deel van die belydenisgrondslag
van die NG Kerk te maak, is onderhewig aan die voorafgaande besluit dat dit opgeneem
word op so ‘n wyse dat alle gemeentes, predikante, kerkraadslede en lidmate nie vanselfsprekend
dit as belydenisskrif hoef te aanvaar nie. Die ATR het besluit om bogenoemde uitleg en toepassing aan die Algemene Sinode 2013
vir ratifikasie voor te lê.
JOHANN H ERNST (DR) Aktuarius: Algemene Sinode NEDERDUITSE GEREFORMEERDE KERK